یونانیستانین باش ناظیری کریاکوس میچوتاکیس تورکیه ایله یونانیستان آراسیندا دیالوق کانال‌لاری‌نین آچیق اولماسی‌نین واجیب اولدوغونو بیلدیریب.
میچوتاکیس بو ایل 87-جی اولوسلار آراسی سلانیک سرگیی‌سی چرچیوه‌سینده کئچیریلن مطبوعات کنفرانسیندا ژورنالیست‌لرین سوال‌لارینی جاوابلاندیریب.
تورکیه ایله یونانیستان آراسیندا اولان فیکیر آیری‌لیق‌لارینا توخونان میچوتاکیس دئییب:
"حساب ائدیرم کی، تورکیه ایله بوتون سویه‌لرده دیالوق کانال‌لاری‌نین یئنی‌دن آچیلماسی سون درجه مثبت دیر. "
میچوتاکیس جمهور باشقانی رجب طیب اردوغانلا رهبرلیک سویه‌سینده گؤروش‌دن علاوه، ناظیرلر و ناظیر معاوین لری آراسیندا کئچیریلن گؤروش‌لرین ده اهمیت‌لی اولدوغونو، اعتیماد تدبیرلری‌نین و مثبت گوندمین موذاکیره‌سی‌نین ایکی طرف‌لی علاقه‌لر اوچون فایدا‌لی اولدوغونو بیلدیریب.
